cyanic-selkie/wikianc huggingface dataset:
গ্রীষ্মকালীন অলিম্পিকে মল্লক্রীড়া
১৮৯৬ সালে আধুনিক অলিম্পিকের জন্ম থেকেই গ্রীষ্মকালীন অলিম্পিকে দৌড়বাজীর প্রতিযোগিতা অনুষ্ঠিত হয়ে আসছে। এই গোত্রের খেলা প্রাচীন অলিম্পিক গেমসেরও অবিচ্ছেদ্য অংশ ছিল। আধুনিক অলিম্পিকে দৌড়বাজীর প্রধাণ বিভাগগুলি হল, ট্র্যাক ও ফিল্ড বিভাগ, পথ দৌড় বিভাগ, এবং প্রতিযোগিতামূলক হন্টন বিভাগ। শুরুর দিকে ক্রস কান্ট্রি দৌড় বিভাগও ছিল কিন্তু ১৯২৪ গ্রীষ্মকালীন অলিম্পিক পর থেকে এটি বাদ যায়।
বিভাগসমূহ
ঐতিহাসিকভাবে দৌড়বাজীতে অনেক রকম বিভাগের প্রতিযোগিতা অনুষ্ঠিত হয়েছে। ১৯০০ ও ১৯২০ সালের অলিম্পিকে যেমন, গ্রীষ্মকালীন অলিম্পিকে দড়ি-টানাটানি প্রতিযোগিতা দৌড়বাজীর অন্তর্গত একটি বিভাগ হিসাবে আয়োজিত হয়েছিল। অথচ বর্তমানে দড়ি টানাটানি ও দৌড়বাজী দুটি সম্পূর্ণ পৃথক ক্রীড়া হিসাবে পরিগণিত হয়।
পুরুষদের বিভাগ
১৯৫২ সালে স্বল্পদূরত্বের প্রতিযোগিতামূলক হন্টনের পর পুরুষদের দৌড়বাজীতে আর কোনো পরিবর্তন হয়নি। একমাত্র ব্যতিক্রম ১৯৭৬ সালের অলিম্পিকে দূরপাল্লার প্রতিযোগিতামূলক হন্টন বাতিল করা হয়। তাই সে বছরে IAAF পৃথকভাবে ৫০ কিমি হাঁটার বিশ্বচ্যাম্পিয়নশিপ আয়োজন করে। ফলে আবার ১৯৮০ সালের অলিম্পিকে এই বিভাগ পুনঃপ্রতিষ্ঠিত হয়। এই দূরপাল্লার প্রতিযোগিতামূলক হন্টন একমাত্র প্রতিযোগিতা যা মহিলাদের বিভাগে নেই। এছাড়া পুরুষদের ডেকাথলন ও ১১০ মিটার বাধাদৌড়ের পরিবর্তে মহিলাদের জন্য যথাক্রমে হেপ্টাথলন ও ১০০ মিটার বাধাদৌড় বিভাগ দুটি আছে।
জোসুয়া লেডারবার্গ
থাম্ব|জোসুয়া লেডারবার্গ (ডানদিকে) জর্জ এইচ ডব্লিউ বুশের কাছ থেকে জাতীয় বিজ্ঞান পদক গ্রহণ করছেন। জোসুয়া লেডারবার্গ ForMemRS (২৩ মে ১৯২৫ – ২ ফেব্রুয়ারি ২০০৮) একজন মার্কিন অণুজীববিদ। তিনি ১৯৫৮ সালে চিকিৎসাবিজ্ঞানে নোবেল পুরস্কার অর্জন করেন।
গ্রীষ্মকালীন অলিম্পিকে মল্লক্রীড়া
পুরুষদের বিভাগ
অলিম্পিকে এখনও পর্যন্ত সর্বমোট ৫২ টি বিভাগে দৌড়বাজী অনুষ্ঠিত হয়েছে। আপাতত অলিম্পিকে দৌড়বাজী ২৪ টি বিভাগের সমাহার। পরিত্যক্ত বিভাগগুলির অনেকেই আজকের বিভাগগুলির মতই ছিল, পার্থক্যটা ছিল দৈর্ঘ্যে। বিশেষ করে স্টিপলচেজে, বাধাদৌড় আর প্রতিযোগিতামূলক হন্টনে এটা বেশি দেখা যায়। দলগত দৌড়ের প্রতিযোগিতাগুলি প্রথম ছয়টি অলিম্পিকের পর বন্ধ করে দেওয়া হয়। অ্যাথলেটিক ট্রায়াথলন (একবারই অনুষ্ঠিত একটি অদ্ভুত বিভাগ, যেখানে জিমন্যাস্টরা লং জাম্প, শট পাট, ১০০ মিটার দৌড়ে অংশ নিয়েছিল!) এবং পেন্টাথলনের মত বিভিন্ন বিভাগের সমাহারের খেলাগুলি একদিকে যেমন ধীরে ধীরে সরে গিয়ে ডেকাথলনের জায়গা করে দেয়; তেমনি মিশ্র রিলের পরিবর্তে আসে সুষম রিলে। দাঁড়িয়ে লাফানো বা নানা ধরনের যে ছোঁড়ার প্রতিযোগিতা ১৯০৮ ও ১৯১২ অলিম্পিকে পরীক্ষামূলকভাবে আয়োজিত হয়েছিল, সেগুলিও আর আয়োজিত হয় না। আবার ক্রস কান্ট্রি দৌড়ের মত আজও সুপরিচীত দৌড়বাজীর বিভাগ ১৯১২ থেকে ১৯২৪ সালের পর অলিম্পিকে আর আয়োজিত হয়নি।
জোসুয়া লেডারবার্গ
প্রাথমিক জীবন এবং শিক্ষা
লেডারবার্গ নিউ জার্সির এক ইহুদি পরিবারে জন্মগ্রহণ করেন। তিনি কলাম্বিয়ার কলেজ অব ফিজিশিয়ানস অ্যান্ড সার্জন্সে পড়াশোনা করেন।
গ্রীষ্মকালীন অলিম্পিকে মল্লক্রীড়া
মহিলাদের বিভাগসমূহ
দৌড়বাজীতে মহিলাদের প্রতিযোগিতা ১৯২৮ গ্রীষ্মকালীন অলিম্পিকে শুরু হয়।
জোসুয়া লেডারবার্গ
কর্মজীবন
নোবেল পুরস্কার পাওয়ার পর তিনি স্ট্যানফোর্ড বিশ্ববিদ্যালয় এ যান এবং জেনেটিক্স বিভাগ প্রতিষ্ঠা করেন। ১৯৭৮ সালে তিনি রকফেলার বিশ্ববিদ্যালয়ের প্রেসিডেন্ট হন।
গ্রীষ্মকালীন অলিম্পিকে মল্লক্রীড়া
রাষ্ট্রসমূহ
প্রায় সমস্ত রাষ্ট্র, যারা অলিম্পিকে প্রতিদ্বন্দ্বিতা করেছে তারা কখনো না কখনো দৌড়বাজীতে অংশ নিয়েছে। প্রতি খোপের সংখ্যা সংশ্লিষ্ট রাষ্ট্রের প্রতিযোগীর সংখ্যা নির্দেশ করছে।
'''বি. দ্র. -'''
□ উপরিউক্ত তালিকায় ফাঁকা ঘরের মানে হল সেই অলিম্পিকে ঐ রাষ্ট্র অংশগ্রহণ করেনি। আবার '-' (হাইফেন) থাকলে সেই বছরের অলিম্পিকে রাষ্ট্রটি অংশ নিলেও দৌড়বাজীতে কোনো প্রতিযোগী ছিল না। এবং 'X' (কাটা চিহ্ন) থাকলে সেই অলিম্পিক এই দেশটি বয়কট করেছিল। এখনো পর্যন্ত অলিম্পিকে ঘোষিত বয়কটের কারণগুলি নিচে দেওয়া হল, -
□ রাশিয়া বলতে এখানে বর্তমান রাশিয়া ও পুরাতন রুশ সাম্রাজ্য উভয়ের একত্রিত পরিসংখ্যান প্রদান করা হল।
‡ ১৯৮৮ অলিম্পিকে ব্রুনাই শুধুমাত্র একজন প্রতিনিধি পাঠায়। কিন্তু তিনি কোনো প্রতিযোগী ছিলেন না।
† প্রজাতন্ত্রী চীন সারিতে অবিভক্ত চীন ও বর্তমান তাইওয়ানের তথ্য একত্রে দেওয়া হল।
□ ১৯০৪ গ্রীষ্মকালীন অলিম্পিকে ফ্রান্সের একমাত্র প্রতিযোগী অ্যালবার্ট কোরী দুটি রৌপ্য পদক জেতেন ম্যারাথন ও ৪ মাইল দলগত প্রতিযোগিতায়। আন্তর্জাতিক অলিম্পিক কমিটির মতে তিনি মার্কিন যুক্তরাষ্ট্রের হয়ে এই পদক জেতেন। এটি একটি বিতর্কিত প্রসঙ্গ।
□ জার্মানি বলতে এখানে অবিভক্ত জার্মানি ও ১৯৫৬ থেকে ১৯৬৪ পর্যন্ত জার্মানির যৌথদলকে বোঝানো হয়েছে।
পদক তালিকা
২০১২ গ্রীষ্মকালীন অলিম্পিক পর্যন্ত সংকলিত
কিলিক্কি সারি
আউলি কিলিক্কি সারি (৬ ডিসেম্বর, ১৯৩৫ -১৭ মে, ১৯৫৩) ১৭ বছর বয়সী ফিনিশ মেয়ে ছিলেন, যার ১৯৫৩ সালে হত্যা, ফিনল্যান্ডে হত্যার অন্যতম কুখ্যাত ঘটনা হয়ে উঠেছিল। ইসোজোকিতে তার হত্যাকাণ্ড অমীমাংসিত রয়ে গেছে।
পেছনের তথ্য
কিলিক্কি সারিকে সর্বশেষ জীবিত দেখা গিয়েছিল ১৯৫৩ সালের ১৭ মে সালের। তিনি মেরিকারভিয়ার একটি প্রার্থনা সভা থেকে আইসোজোকিতে তার বাড়িতে যাওয়ার পথে সাইকেল চালাচ্ছিলেন, বিশ্বাস করা হয় যে তাকে অজ্ঞাত ব্যক্তি দ্বারা আক্রমণ করা হয়েছিল। কর্তৃপক্ষ অনুমান করেছিল যে হত্যাকারীর যৌন উদ্দেশ্য থাকতে পারে, কিন্তু এই তত্ত্বকে সমর্থন করার জন্য কোন প্রমাণ তৈরি করা হয়নি। যদিও অপরাধটি গণমাধ্যমের উল্লেখযোগ্য মনোযোগ লাভ করে, হত্যাকারীকে কখনও চিহ্নিত করা যায়নি। সারির দেহাবশেষ ১৯৫৩ সালের ১১ই অক্টোবর একটি বগিতে পাওয়া যায়। তার সাইকেলটি সেই বছরের শেষের দিকে একটি জলাভূমিতে আবিষ্কৃত হয়েছিল। ২৫ অক্টোবর আইসোজোকি চার্চে অন্ত্যেষ্টিক্রিয়া অনুষ্ঠিত হয়; আনুমানিক ২৫,০০০ জন মানুষ উপস্থিত ছিলেন।
হ্যান্স আসমান
আসমান ১৯৯৭ সালে একজন প্রাক্তন পুলিশ অফিসার ম্যাটি পালোয়ারোর কাছে এই অপরাধে তার জড়িত থাকার কথা স্বীকার করে এবং সারির মৃত্যুর দায় স্বীকার করে।
স্কট হল
পেশাদারি কুস্তি জীবনে তিনি চারবার ডাব্লিউডাব্লিউএফ ইন্টারকন্টিনেন্টাল চ্যাম্পিয়নশীপ (রেকর্ড ১৯৯৫-১৯৯৯) দুইবার ডাব্লিউসিডাব্লিউ ইউনাইটেড স্টেটস হেভিওয়েট চ্যাম্পিয়নশীপ একবার ডাব্লিউসিডাব্লিউ ওয়ার্ল্ড টেলিভিশন চ্যাম্পিয়নশীপ এবং নয়বার ওয়ার্ল্ড ট্যাগ টিম চ্যাম্পিয়নশীপ (ডাব্লিউসিডাব্লিউ তে ৭ বার, টিএনএ তে ১ এবং এডাব্লিউএ তে ১ বার) জিতেছেন। এছাড়াও তিনি দুইবারের ওয়ার্ল্ড চ্যাম্পিয়ন। ১ বার ডাব্লিউডাব্লিউসি ইউনিভার্সাল হেভিওয়েট চ্যাম্পিয়নশীপ এবং ১ বার ইউএসডাব্লিউএ ইউনিফাইড হেভিওয়েট চ্যাম্পিয়নশীপ জিতেছেন। এছাড়াও তিনি স্টেবল নিউ ওয়ার্ল্ড অর্ডার (এনডাব্লিউও) এর মূল তিনজন সদস্যদের একজন।
কোপারনিকান মূলনীতি
কোপারনিকান মূলনীতি হচ্ছে এই : "আমাদের পৃথিবী কোন কেন্দ্রীয় বা বিশেষভাবে সুদর্শন ও অনুগ্রহ প্রাপ্ত অবস্থানে নেই"(হেরমান বন্ডি ) বর্তমানে এই নীতির আরও সাধারণ একটি রুপ দেয়া হয়েছে: মানব ইতিহাসের কোপারনিকান-উত্তর যুগে এটি আবশ্যিকভাবে ধরে নেয়া হয় যে, কোন বিজ্ঞ এবং বিচারক্ষম ব্যক্তির পক্ষে এটি ধারণা করা সম্ভব নয় যে পৃথিবী মহাবিশ্বে একটি অনন্য অবস্থান অধিকার করে আছে।
ফারশাদ বশির
থাম্ব|২০১২ সালের সাধারণ নির্বাচনের সময় হাউস অফ রিপ্রেজেনটেটিভের পক্ষে সমাজতান্ত্রিক দলের প্রার্থী ফারশাদ বশির ফারশাদ বশির (জন্ম: ১৪ ই জানুয়ারী ১৯৮৮ কাবুলে ) আফগান বংশোদ্ভূত ডাচ রাজনীতিবিদ । সমাজতান্ত্রিক দলের সদস্য হিসাবে ( সমাজতান্ত্রিক পার্টি ) তিনি ১৫ জানুয়ারী ২০০৮ থেকে ২৩ শে মার্চ ২০১৭ সাল পর্যন্ত সংসদ সদস্য ছিলেন। তিনি কর, ট্রাফিক এবং জল ব্যবস্থাপনার বিষয়ে মনোনিবেশ করেছিলেন।
জীবনী
তার বাবা কমিউনিস্ট শাসনের সময় দৈনিক আনিসে সাংবাদিক ছিলেন। ১৯৯৬ সালে তালেবানদের দ্বারা আফগানিস্তানের প্রধান অংশ দখলের পরে, তিনি তার পরিবার নিয়ে তাজিকিস্তান এবং তারপরে ১৯৯৭ সালে নেদারল্যান্ডসে পালিয়ে যান, সেখানে তাদের আশ্রয় দেওয়া হয়েছিল। তিনি ম্যানটগমে বসবাস করতে গিয়েছিলেন, যা ফ্রিজল্যান্ড প্রদেশের একটি গ্রাম।
সভায় তার কার্যকাল ২৩ শে মার্চ, ২০১৭ এ শেষ হয়েছে।
বশির বলেছিলেন যে তিনি শীঘ্রই মুকুটিত অরেঞ্জের যুবরাজ উইলেম আলেকজান্ডারের প্রতি আনুগত্যের শপথ নিতে অস্বীকার করবেন। বশির একজন প্রজাতন্ত্রের পক্ষে এবং ডাচ রাজতন্ত্রের বিরুদ্ধে।
ফ্রাঙ্ক কিং
ফ্রাঙ্ক ম্যাকডোনাল্ড কিং (Frank King; জন্ম: ১৪ ডিসেম্বর, ১৯২৬ - মৃত্যু: ২৩ ডিসেম্বর, ১৯৯০) সেন্ট মাইকেলের ব্রাইটন এলাকার ডেলামেয়ার ল্যান্ডে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৬ সময়কালে ওয়েস্ট ইন্ডিজের পক্ষে ১৪ টেস্টে অংশ নিয়েছেন তিনি।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ত্রিনিদাদ ও টোবাগোর প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ফ্রাঙ্ক কিং।
প্রথম-শ্রেণীর ক্রিকেট
১৯৪৭-৪৮ মৌসুম থেকে ১৯৫৬-৫৭ মৌসুম পর্যন্ত বার্বাডোসের পক্ষে প্রথম-শ্রেণীর ক্রিকেটে অংশগ্রহণ করেন ফ্রাঙ্ক কিং। ব্যতিক্রম হিসেবে ১৯৫০-৫১ মৌসুমে ত্রিনিদাদের সদস্য থাকাবস্থায় দুই খেলায় বার্বাডোসের বিপক্ষে অংশ নিয়েছিলেন তিনি। ১৯৫১-৫২ মৌসুমে জ্যামাইকার বিপক্ষে নিজস্ব সেরা বোলিং পরিসংখ্যান ৫/৩৫ দাঁড় করান।
খেলোয়াড়ী জীবন
পরবর্তী মৌসুমে ইংল্যান্ডের বিপক্ষে তিন টেস্টের সিরিজে অংশ নিয়ে আট উইকেট দখল করেন তিনি। এবারও তার বোলিংয়ের আগ্রাসনের শিকারে পরিণত হয় ইংরেজ দল ও বেশ কয়েকজন ব্যাটসম্যান আহত হন। তবে, পেশীর সঙ্কোচনের কবলে পড়েন তিনি। ১৯৫৪-৫৫ মৌসুমে অস্ট্রেলিয়ার মুখোমুখি হন। সফরকারী দলটির বিপক্ষে চার টেস্টে অংশ নেন। তিনি মাত্র তিন উইকেট পেয়েছিলেন। প্রথম টেস্টের দ্বিতীয় ইনিংসে নিজস্ব ব্যক্তিগত সর্বোচ্চ ২১ রান তুলেন। এরফলে ওয়েস্ট ইন্ডিজ দল ইনিংস পরাজয় এড়াতে সক্ষম হয়েছিল।
নিউজিল্যান্ড সফর
১৯৫৫-৫৬ মৌসুমে একবারই বিদেশ সফরে যান। স্বাগতিক নিউজিল্যান্ডের বিপক্ষে আঘাতের কারণে তার স্বাভাবিক ক্রীড়াশৈলী ব্যাহত হয়। প্রথম টেস্টে নয় ওভার বোলিংয়ের পর পেশীর সঙ্কোচনের ফলে মাঠের বাইরে চলে যান। তৃতীয় টেস্টে আবারও দলে ফিরে আসেন। এবারও আঘাতের কবলে পড়েন নবম ওভারের চতুর্থ বলের সময়। এ সফরেই টম ডিউডনি’র উত্থান দেখা যায় ও কিংকে এরপর আর ওয়েস্ট ইন্ডিজের পক্ষে খেলতে দেখা যায়নি।
দেহাবসান
২৩ ডিসেম্বর, ১৯৯০ তারিখে ৬৪ বছর বয়সে স্টাফোর্ডশায়ারের ওয়ালসল এলাকার বেস্কটে ফ্রাঙ্ক কিংয়ের দেহাবসান ঘটে।
চিত্রাল জেলা
চিত্রল জেলা পাকিস্তানের খাইবার-পাখতুনখোয়া প্রদেশে অবস্থিত একটি বৃহত্তম জেলা, যার আয়তন ১৪,৮৫০ বর্গ কিমি। মালকান্দ বিভাগের অন্যতম অংশ হিসেবে এটি পাকিস্তানের সবথেকে উত্তরতম জেলা।
ভৌগোলিক অবস্থান অনুযায়ী জেলাটির পূর্ব ও পশ্চিমে আফগানিস্তানের কুনার, বাদাকশন এবং নুরিস্তান প্রদেশগুলির সাথে পূর্বদিকে, গিলগিট-বালিস্তান পূর্ব সীমান্তে, দক্ষিণে সোয়াত ও দিরের খাইবার-পাখতুনখোয়া জেলার সাথে সীমান্ত ভাগ করেছে।
প্রশাসন
চিত্রল জেলাটি ২৪ টি ইউনিয়ন পরিষদ এবং ২টি তহসিল নিয়ে গঠিত হয়েছে:
ইবরাহিম লোদি
ইবরাহিম লোদি (ابراهیم لودي, ابراہیم لودی,হিন্দী:इब्राहीम लोदी) ছিলেন লোদি রাজবংশের শেষ সুলতান। ১৫১৭ সালে তার পিতা সিকান্দার লোদির মৃত্যুর পর তিনি সুলতান হন। পানিপথের যুদ্ধে তার পরাজয় ও নিহত হওয়ার ফলে লোদি রাজবংশের সমাপ্তি ঘটে।
জীবন
ইবরাহিম লোদি জাতিতে পশতুন ছিলেন। পিতার মৃত্যুর পর তিনি ক্ষমতায় আসেন। তবে শাসনকাজে তিনি দক্ষ ছিলেন না। তার সময় বেশ কিছু বিদ্রোহ সংঘটিত হয়। মেবারের শাসক রানা সংগ্রাম সিং উত্তর প্রদেশের পশ্চিম পর্যন্ত তার রাজ্য বিস্তার করেছিলেন এবং আগ্রায় হামলার হুমকি সৃষ্টি করেন। এছাড়াও পূর্বাঞ্চলেও বিদ্রোহ সংঘটিত হয়। পুরনো ও জ্যেষ্ঠ কমান্ডারদের স্থলে তার প্রতি অণুগত অপেক্ষাকৃত তরুণদের নিয়োগ করায় ইবরাহিম লোদির প্রতি অভিজাত শ্রেণীও অসন্তুষ্ট ছিল। এসময় তার আফগান অভিজাতরা বাবরকে ভারত আক্রমণের আমন্ত্রণ জানায়। ১৫২৬ সালে বাবরের মুঘল সেনাবাহিনী ইবরাহিম লোদির বৃহৎ আকারের সেনাবাহিনীকে পানিপথের যুদ্ধে পরাজিত করে। যুদ্ধে ইবরাহিম লোদি নিহত হন।
মাজার
পানিপথের তহশিল অফিসের কাছে ইবরাহিম লোদির মাজার অবস্থিত। এর কাছে বু আলি শাহ কালান্দারের দরগাহ রয়েছে। লোদি উদ্যানের শিশ গম্বুজকে অনেকে তার মাজার ভেবে ভুল করে।
অভ্যন্তরীণকরণ ব্যাধি
অভ্যন্তরীণকরণ ব্যাধি (বা ইন্টার্নালাইজিং ডিসঅর্ডার) হল বহির্মুখীকরণ ব্যাধি এবং কম ঘটনাজনিত ব্যাধির পাশাপাশি এক ধরনের সংবেদনশীল ও আচরণগত ব্যাধি। অভ্যন্তরীণকরণ ব্যাধিতে আক্রান্ত ব্যক্তি তার সমস্যাগুলি নিজের কাছে গোপন রাখে বা অভ্যন্তরীণকরণ করে থাকে।
লক্ষণ ও উপসর্গ
অভ্যন্তরীণকরণ ব্যাধিতে আক্রান্ত ব্যক্তিদের মধ্যে আচরণগুলির মধ্যে বিষাদগ্রস্থতা, প্রত্যাহার, উদ্বেগ এবং একাকিত্ব আচরণগুলি স্পষ্ট। অভ্যন্তরীণকরণ ব্যাধির সাথে জড়িত আচরণগত বৈশিষ্ট্যগুলিও বিদ্যমান। কিছু আচরণগত অস্বাভাবিকতার মধ্যে রয়েছে আত্মঅহংকার, আত্মঘাতী আচরণ, একাডেমিক অগ্রগতি এবং সামাজিক প্রত্যাহার। দুঃখময়্তার মতো কারও সমস্যাগুলিকে অভ্যন্তরীণকরণ করে তোলার ফলে সামাজিক প্রত্যাহার, আত্মঘাতী আচরণ বা চিন্তাভাবনা এবং অন্যান্য অব্যক্ত শারীরিক উপসর্গের মতো সমস্যাগুলি আরও বড় বোঝায় পরিণত হতে পারে।
ডিএসএম-৫
অভ্যন্তরীণকরণ অসুবিধাগুলি, উচ্চ মাত্রায় নেতিবাচক স্নেহশীলতার সাথে বিষাদগ্রস্থ ব্যাধি, উদ্বেগজনিত ব্যাধি, আবেশ-বাধ্যতামূলক এবং সম্পর্কিত ব্যাধি, ট্রমা এবং স্ট্রেসর-সম্পর্কিত ব্যাধি এবং বিচ্ছিন্নতা ব্যাধি অন্তর্ভুক্ত। বুলিমিয়া এবং অ্যানোরেক্সিয়ার মতো অন্যান্য ব্যাধিও এই বিভাগে রয়েছে।
চিকিৎসা
অভ্যন্তরীণকরণ ব্যাধির কতিপয় চিকিৎসার মধ্যে রয়েছে এন্টিডিপ্রেসেন্ট, ইলেক্ট্রোকনভুলসিভ থেরাপি এবং সাইকোথেরাপি।
তানভীর ইসলাম
তানভীর ইসলাম (জন্ম: ২৫ অক্টোবর ১৯৯৬) একজন বাংলাদেশী ক্রিকেটার। তিনি ২১ এপ্রিল ২০১৭ সালে ২০১৬-১৭ ঢাকা প্রিমিয়ার ডিভিশন ক্রিকেট লিগে খেলাঘর সমাজ কল্যাণ সমিতির হয়ে লিস্ট এ ক্রিকেটে অভিষেক করেন। ১৫ সেপ্টেম্বর ২০১৭ সালে ২০১৭-১৮ জাতীয় ক্রিকেট লীগে প্রথম-শ্রেণীর ক্রিকেটে আত্মপ্রকাশ করেছিলেন তিনি। ২৪ নভেম্বর ২০১৭ সালে ২০১৭-১৮ বাংলাদেশ প্রিমিয়ার লীগে খুলনা টাইটানসের হয়ে টি-টোয়েন্টিতে আত্মপ্রকাশ করেছিলেন তিনি।
২০১৭-১৮ ঢাকা প্রিমিয়ার ডিভিশন ক্রিকেট লিগে খেলাঘর সমাজ কল্যাণ সমিতির হয়ে শীর্ষস্থানীয় উইকেট শিকারী ছিলেন তিনি। ১৬ ম্যাচে ২২ উইকেট নিয়ে ছিলেন।
২০২৩ সালের মার্চ মাসে,ইংল্যান্ড পুরুষ ক্রিকেট দলের বাংলাদেশ সফরে টি টুয়েন্টি সিরিজের জন্য তানভীর ইসলামকে বাংলাদেশ জাতীয় ক্রিকেট দলের স্কোয়াডে সুযোগ দেওয়া হয়। ১৪ই মার্চ ইংল্যান্ডের বিপক্ষে সিরিজের ৩য় ও শেষ টি টুয়েন্টি ম্যাচে তানভীর ইসলামের বাংলাদেশ জাতীয় ক্রিকেট দল ও আন্তর্জাতিক ক্রিকেটে অভিষেক হয়।
১০৫৯
১০৫৯ গ্রেগরীয় বর্ষপঞ্জির একটি সাধারণ বছর।
মার্শা ক্রস
মার্শা অ্যান ক্রস (Marcia Anne Cross) (জন্ম: ২৫ মার্চ ১৯৬২) মার্কিন যুক্তরাষ্ট্রের একজন টিভি অভিনেত্রী। তিনি এবিসি'র টেলিভিশন ধারাবাহিক ডেস্পারেট্‌ হাউজওয়াইভ্‌স-এ 'ব্রি ভ্যান ডে ক্যাম্প'-এর চরিত্রে অভিনয় করে তিনি খ্যাতি অর্জন করেন, এবং এই কাজের জন্য তিনটি শ্রেষ্ঠ সঙ্গীতধর্মী বা হাস্যরসাত্মক টেলিভিশন ধারাবাহিক অভিনেত্রী বিভাগে গোল্ডেন গ্লোব পুরস্কার এবং একটি হাস্যরসাত্মক ধারাবাহিকে শ্রেষ্ঠ মুখ্য অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। এছাড়া তাকে এবিসি'র কোয়ান্টিকো ধারাবাহিকের বেশ কিছু পর্বে ক্লেয়ার হাস চরিত্রে দেখা যায়।
কর্মজীবন
থাম্ব|বাম|মার্শা ক্রস ক্রস ১৯৮৪ সালে দ্য এজ অব নাইট সোপ অপেরায় লিজ করেল চরিত্রে অভিনয়ের মধ্য দিয়ে তার টেলিভিশন কর্মজীবন শুরু করেন। পরবর্তী কালে তিনি নিউ ইয়র্ক থেকে লস অ্যাঞ্জেলেসে চলে যান এবং টেলিভিশন চলচ্চিত্রে কাজ শুরু করেন, তন্মধ্যে রয়েছে জনি ক্যাশ ও ক্রিস ক্রিস্টোফারসনের সাথে দ্য লাস্ট ডেজ অব ফ্র্যাঙ্ক অ্যান্ড জেসি জেমস। ১৯৮৬ সালে তিনি এবিসি'র দিবাকালীন সোপ অপেরা ওয়ান লাইফ টু লিভ-এর অভিনয়শিল্পী দলে যোগ দেন এবং ১৯৮৭ সাল পর্যন্ত এই সোপ অপেরায় কেট স্যান্ডার্স চরিত্রে অভিনয় করেন। পরে তিনি রাত্রিকালীন অনুষ্ঠান, যেমন হুজ দ্য বস?, কোয়ান্টাম লিপ, নটস ল্যান্ডিং ও চিয়ার্স-এ অতিথি ভূমিকায় অভিনয় করেন। ১৯৯২ সালে তিনি ফক্সের রাত্রিকালীন সোপ অপেরা মেলরোজ প্লেস-এ ডক্টর কিম্বার্লি শ চরিত্রে অভিনয় করেন।
২০০৪ সালে তিনি এবিসি'র টেলিভিশন ধারাবাহিক ডেস্পারেট্‌ হাউজওয়াইভ্‌স-এ 'ব্রি ভ্যান ডে ক্যাম্প'-এর চরিত্রে শ্রেষ্ঠাংশে অভিনয়ের জন্য যুক্ত হন। ধারাবাহিকটি ২০০৪-২০০৫ সালে ব্যাপক জনপ্রিয়তা অর্জন করে এবং এই কাজের জন্য ক্রস তিনটি সেরা সঙ্গীতধর্মী বা হাস্যরসাত্মক টেলিভিশন ধারাবাহিক অভিনেত্রী বিভাগে গোল্ডেন গ্লোব পুরস্কার, একটি হাস্যরসাত্মক ধারাবাহিকে শ্রেষ্ঠ মুখ্য অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। এছাড়া তিনি পাঁচটি স্ক্রিন অ্যাক্টরস গিল্ড পুরস্কারের মনোনয়ন থেকে অভিনয়শিল্পী-কলাকুশলী বিভাগে দুটি পুরস্কার অর্জন করেন এবং এই ধারাবাহিকের দ্বিতীয় মৌসুমের জন্য সেরা সঙ্গীতধর্মী বা হাস্যরসাত্মক টেলিভিশন ধারাবাহিক অভিনেত্রী বিভাগে স্যাটেলাইট পুরস্কার অর্জন করেন।
লাল দরিয়া
লাল দরিয়া এফ আই মানিক রচিত ও পরিচালিত ২০০২ সালের বাংলাদেশী মারপিট-প্রণয়ধর্মী চলচ্চিত্র। এস এম ফিল্ম ইন্টারন্যাশনালের ব্যানারে চলচ্চিত্রটি প্রযোজনা করেছেন মোশারফ হোসেন তুলা। এতে শ্রেষ্ঠাংশে অভিনয় করেছেন রিয়াজ, পূর্ণিমা, আমিন খান, মৌসুমী ও রাজ্জাক।
চলচ্চিত্রটি ২০০২ সালের ৯ই আগস্ট মুক্তি পায়। এটি ২৭তম জাতীয় চলচ্চিত্র পুরস্কারে ৩টি সঙ্গীত বিভাগে, এবং ২৪তম বাচসাস পুরস্কারের একটি বিভাগে পুরস্কার অর্জন করেন।
সঙ্গীত
চলচ্চিত্রটির সঙ্গীত পরিচালনা করেছেন আলাউদ্দিন আলী। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন কনকচাঁপা, মনির খান ও বিপ্লব।
মেহেরপুর জেলা স্টেডিয়াম
মেহেরপুর জেলা স্টেডিয়াম বাংলাদেশের একটি জেলা পর্যায়ের স্টেডিয়াম। এটি ১৯৩৯ সালে প্রস্তাবিত, ১৯৯৪ সালে নির্মিত হয়। স্টেডিয়ামটি মেহেরপুর জেলার মেহেরপুর পৌরসভার স্টেডিয়াম রোডে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াজ, কনসার্ট ; জেলার বিভিন্ন ক্রীড়া বিশেষ করে ক্রিকেট, ফুটবল, ভলিবল, লাঠিখেলা, কাবাডি ও খেলোয়াড় বাছাই  অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে।
ইতিহাস
বর্তমান স্টেডিয়াম মাঠের জমি মোহর আলী মোক্তার ও ইন্দুভূষণ মল্লিক যৌথভাবে দান করেছেন। ১৯৩৯ সালে এই মাঠে টিনশেড দিয়ে তৎকালীন মহকুমা প্রশাসক এ, রহমানের উদ্যোগে অস্থায়ীভাবে একটি ঘর নির্মাণ করা হয় এবং এর নামকরণ হয়- রহমান স্টেডিয়াম। ১৯৮৩ সালে এই মাঠের বেষ্টনী প্রাচীর নির্মাণ করা হয়। ১৯৮৯ সালে অস্থায়ী ঘরটি ভেঙে দিয়ে সেখানে প্যাভিলিয়ন ভবন নির্মাণ করা হয়। পরবর্তীতে ১৯৯৩-১৯৯৪ সালে ২৫ লক্ষ ৬২ হাজার টাকা ব্যয়ে বর্তমান স্টেডিয়ামের উত্তর-পূর্ব অংশের গ্যালারি নির্মাণ করা হয়।
কাঠামো
স্টেডিয়ামের মাঠ আয়তাকার। মুলত ফুটবল খেলার জন্য এই মাঠের ব্যবহার শুরু হয়েছিল। ক্রিকেট খেলার জন্য এই ভেন্যু উপযুক্ত নয়। স্টেডিয়ামের উত্তর পূর্বাংশ কংক্রিট নির্মিত গ্যালারি ছাড়া বাকি অংশ এখনো ফাঁকা রয়েছে। প্যাভিলিয়ন ভবনও পূর্ণাঙ্গ নয়।
অন্যান্য ব্যবহার
খেলাধুলা, জাতীয় দিবসের কর্মসূচি ছাড়াও এই স্টেডিয়ামটি হেলিকপ্টার অবতরণ, জনসমাবেশ ও মেলা আয়োজনের জন্য ব্যবহার হয়েছে। উল্লেখযোগ্য ইভেন্ট গুলি হচ্ছেঃ
সংস্কার
২০১৫ হতে এই স্টেডিয়ামের নতুন গ্যালারি নির্মাণ, উন্নত পানি নিষ্কাশনের ব্যবস্থা, সবুজ ঘাস বসানোর জন্য স্টেডিয়ামের আধুনিকায়নে ১ কোটি ৮১ লাখ টাকার সংস্কার কাজ চলছে।
টিম মানটন
টিমোথি অ্যালান মানটন (Tim Munton; জন্ম: ৩০ জুলাই, ১৯৬৫) লিচেস্টারশায়ারের মেল্টন মোব্রে এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ১৯৯২ সালে স্বল্পকালীন সময়ের জন্য ইংল্যান্ড ক্রিকেট দলের সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার ও ডার্বিশায়ারের প্রতিনিধিত্ব করেছেন। দলে তিনি মূলতঃ ডানহাতি মিডিয়াম-ফাস্ট বোলারের দায়িত্ব পালন করতেন। এছাড়াও, নিচেরসারিতে ডানহাতে ব্যাটিং করতেন টিম মানটন।
প্রথম-শ্রেণীর ক্রিকেটে অংশগ্রহণ
খেলোয়াড়ী জীবনের অধিকাংশ সময়ই ওয়ারউইকশায়ারের পক্ষে কাউন্টি ক্রিকেটে অংশ নিয়েছেন টিম মানটন। ১৯৮৫ সালে কাউন্টি দলটির পক্ষে সফরকারী জিম্বাবুয়ে একাদশের বিপক্ষে প্রথম-শ্রেণীর খেলায় অভিষেক ঘটে তার। এক বছর পর কাউন্টি চ্যাম্পিয়নশীপে প্রথমবারের মতো অংশ নেন। তিনবার ওয়ারউইকশায়ারের ‘মৌসুমের সেরা খেলোয়াড়’ মনোনীত হন। তন্মধ্যে, ১৯৯৪ সালে তিনটি শিরোপা জয়ী ওয়ারউইকশায়ার দলের সদস্যরূপে ৮১ উইকেট দখল করেছিলেন তিনি।
খেলোয়াড়ী জীবনে আঘাত তার অন্যতম অনুষঙ্গ ছিল। আঘাতের কারণে ১৯৯৫ সালের অর্ধেক সময় ও ১৯৯৭ সালের পুরোটা সময় নষ্ট হয়ে যায়। তবে, ১৯৯৮ ও ১৯৯৯ সালে বল হাতে নিয়ে ২০-এর কম গড়ে উইকেট পেয়েছেন তিনি।
২০০০ সালে ডার্বিশায়ারে স্থানান্তরিত হন। জুলাই, ২০০১ সালে সর্বশেষ প্রথম-শ্রেণীর খেলায় অংশ নেন। সামগ্রিকভাবে সকল প্রথম-শ্রেণীর খেলায় অংশ নিয়ে ২৫.৮৬ গড়ে ৭৩৭টি উইকেট লাভে সক্ষমতা দেখিয়েছেন টিম মানটন।
টেস্ট ক্রিকেট
সমগ্র খেলোয়াড়ী জীবনে দুই টেস্টে অংশগ্রহণ করেছেন তিনি। ২ জুলাই, ১৯৯২ তারিখে টেস্ট অভিষেক ঘটে টিম মানটনের। কিন্তু, দলে তেমন কোন ভূমিকা রাখতে পারেননি। ফলে তাকে আর দলে নেয়া হয়নি। ব্যাটসম্যান হিসেবে তিনি খুবই দূর্বলমানের ছিলেন। প্রথম-শ্রেণীর ক্রিকেটে তার ব্যাটিং গড় ১০-চেয়ে সামান্য বেশি। ২৭২ ইনিংস ব্যাটিং করে ব্যক্তিগত সর্বোচ্চ অপরাজিত ৫৪ রান তুলেন।
মূল্যায়ন
১৯৯৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি।
ক্রিকেট লেখক কলিন বেটম্যান মন্তব্য করেন যে, ৬ ফুট ৬ ইঞ্চি উচ্চতাকে কাজে লাগিয়ে বলকে সুইং করার অধিকারী টিম মানটন কেবলমাত্র ইংরেজ পরিবেশেই নিজ নামকে তুলে ধরতে পেরেছেন।
মহাজাগতিক ধ্রুবক
থাম্ব|400x400পিক্সেল|Sketch of the [[Timeline of cosmological epochs|timeline of the Universe in the ΛCDM model. The accelerated expansion in the last third of the timeline represents the dark-energy dominated era.]] মহাজাগতিক ধ্রুবক যা গ্রিক অক্ষর ল্যাম্ব্‌ডা: Λ দ্বারা প্রকাশ করা হয়, বিজ্ঞানী আলবার্ট আইনস্টাইন প্রণয়ন করেন। একটি স্থিতিশীয়ল মহাবিশ্বের ধারণা প্রবর্তনের জন্য আইনস্টাইন তার আপেক্ষিকতার সাধারণ তত্ত্বে পরিবর্তান আনেন এবং এই পরিবর্তন আনতে যেয়েই একটি ধ্রুবকের উদ্ভাবন ঘটান যা এখানে আলোচিত হচ্ছে। অবশ্য পরর্তীতে হাবল লোহিত অপসারণ এবং মহাবিশ্বের সম্প্রসারণ আবিষ্কৃত হওয়ার পর আইনস্টাইন এই ধারণা পরিত্যাগ করেন। কিন্তু ১৯৯০-এর দশকে মহাজাগতিক ত্বরণ আবিষ্কৃত হওয়ার পর মহাজাগতিক ধ্রুবকের প্রয়োজনীয়তা আবার অনুভূত হচ্ছে। এই ধ্রুবকটি আইনস্টাইনের ক্ষেত্র সমীকরণে এভাবে উল্লেখিত আছে,
ক্রেসকোগ্রাফ
ক্রেসকোগ্রাফ(Crescograph) উদ্ভিদের বৃদ্ধিমাপক যন্ত্র। বিংশ শতকের শুরুর দিকে আচার্য জগদীশচন্দ্র বসু এটি আবিষ্কার করেন। কলকাতার বসু বিজ্ঞান মন্দিরে ক্রেস্কোগ্রাফের একটি মডেল সংরক্ষিত আছে।
জগদীশচন্দ্র বসু ঘড়ির যন্ত্রাংশ ও ধোঁয়া সিঞ্চিত কাচের প্লেটের মাধ্যমে এই যন্ত্রটি তৈরি করেন। তিনি এটির সাহায্যে গাছের অগ্রভাগের বৃদ্ধি পরিমাপ করার উপায় আবিষ্কার করেন। এমনকি এই যন্ত্র গাছের বৃদ্ধির পরিমাণ ভালো করে বোঝার জন্য দশ হাজার গুণ বিবর্ধনও করার দেখাতে পারে। কয়েক সেকেন্ড পরপর কাচের প্লেটে দাগ পরার ব্যবস্থা করেছিলেন। বিভিন্ন উদ্দীপকের উপস্থিতিতে বৃদ্ধি কীরূপ হয় তার প্রদর্শনও করেছিলেন। তিনি তাপমাত্রা, রাসায়নিক পদার্থ, গ্যাস ও তড়িৎ প্রবাহের উপস্থিতিতে পরীক্ষাটি করেছিলেন। যেসকল উপাদান গাছের বৃদ্ধি পরিমাপ করে সেগুলি হলো, একটি পার্থক্যসূচক ট্রান্সফরমার এবং একটি চলমান কোর যা দুটি বিন্দুর মধ্যে সংযুক্ত থাকে।
বৈদ্যুতিক ক্রেসকোগ্রাফ যন্ত্রটি এক ইঞ্চির দশ লক্ষ ভাগ পর্যন্ত পরিমাপ করতে পারে। যদিও এটিকে মূলত এক সহস্রাংশ  থেকে দশ সহস্রাংশ পাল্লার মধ্যে ব্যবহার করা হয়। উদ্ভিদের বৃদ্ধি লিপিবদ্ধ করতে যন্ত্রটি ১০,০০০,০০০ পরিসরের ছোট আন্দোলন বা গতিবিধিও পরিমাপ করতে সক্ষম।
১০৬১
১০৬১ গ্রেগরীয় বর্ষপঞ্জির একটি সাধারণ বছর।
ঢাকা দক্ষিণ সিটি কর্পোরেশন নির্বাচন, ২০১৫
২০১৫ ঢাকা দক্ষিণ সিটি কর্পোরেশন নির্বাচন ৩০ এপ্রিল ২০১৫-এ অনুষ্ঠিত হয়। নির্বাচনে ৪৮.৪০% ভোট পড়ে। মেয়র নির্বাচনে মোট ২০ জন প্রার্থী অংশ নেন। বাংলাদেশ জাতীয়তাবাদী দলের প্রার্থী মির্জা আব্বাস ফলাফল প্রত্যাখ্যান করে নির্বাচনে কারচুপি হয়েছে বলে অভিযোগ করেছেন। সাঈদ খোকন ২৪১,০০৫ ভোটের সংখ্যাগরিষ্ঠতা নিয়ে নির্বাচনে জয়ী হন। তিনটি ভোট কেন্দ্র স্থগিত করা হয়েছিল।
ওয়ার্ড কাউন্সিলর
! style="background-color:#E9E9E9;text-align:left;" width=225|দল ! style="background-color:#E9E9E9;text-align:right;" |আসন জিতেছে ! style="background-color:#E9E9E9;text-align:right;" |আসন পরিবর্তন
বড়াইল বন্যপ্রাণ অভয়ারণ্য
ভৌগোলিক বিবরণ
বড়াইল অভয়ারণ্যের আয়তন প্রায় ৩২৬.২৪ বর্গকিলোমিটার । এই বনাঞ্চল পার্বত্য অঞ্চলে গঠিত। কিছু কিছু অংশ সাগরপৃষ্ঠ থেকে ১৫০০মিটার উচ্চতায় অবস্থিত । শিলচর ও করিমগঞ্জ থেকে এর দূরত্ব ৪০কি:মি:।
এস কে ভেদারথিনাম
এস কে ভেদারথিনাম (தமிழ் : எஸ் கே வேதரத்தினம்) একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। ১৯৯৬, ২০০১, ২০০৬ নির্বাচনে তিনি বেদারণ্যম আসন থেকে দ্রাবিড় মুন্নেত্র কড়গম প্রার্থী হিসাবে তামিলনাড়ু আইনসভায় নির্বাচিত হয়েছিলেন। তিনি বেদারণ্যাম আসন থেকে টানা তিনবার নির্বাচনে জিতেছিলেন। পরে তিনি বিজেপিতে যোগ দিয়েছিলেন এবং বিজেপির প্রাক্তন দেশ নির্বাহী সদস্য ছিলেন।  বিজেপির সাথে জড়িত থাকার সময় তামিলনাড়ু বিজেপির ১১ টি রাজ্য সচিবদের মধ্যে তিনি অন্যতম। তিনি তার অনুসারীদের নিয়ে ২২.০৭.২০২০-এ আবার ডিএমকে যোগদান করেছিলেন। ২০২০ সালে তিনি যখন ডিএমকেতে যোগদান করেছিলেন তখন তিনি বিজেপির জাতীয় সাধারণ পরিষদের সদস্য ছিলেন।
১০৬২
১০৬২ গ্রেগরীয় বর্ষপঞ্জির একটি সাধারণ বছর।
খিলাফত আন্দোলন
খিলাফত আন্দোলন যা ভারতীয় মুসলিম আন্দোলন (১৯১৯-১৯২৪) নামেও পরিচিত, ইসলামী খেলাফত পুনরুদ্ধার করতে ব্রিটিশ ভারতের মুসলমানরা শওকত আলী, মোহাম্মদ আলী জওহর ও আবুল কালাম আজাদ নেতৃত্বে পরিচালিত একটি সর্ব-ইসলামবাদ রাজনৈতিক প্রতিবাদ অভিযান করে। যেখানে উসমানীয় খিলাফতের একজন যিনি সুন্নি মুসলমানদের নেতা হিসাবে কার্যকর রাজনৈতিক কর্তৃত্ব হিসাবে বিবেচিত ছিলেন। এটি সেভ্র চুক্তির মাধ্যমে প্রথম বিশ্বযুদ্ধের পরে খলিফা এবং উসমানীয় সাম্রাজ্যের উপর আরোপিত নিষেধাজ্ঞার বিরুদ্ধে একটি প্রতিবাদ ছিল। ১৯২২ সালের শেষদিকে তুরস্ক আরও অনুকূল কূটনৈতিক অবস্থান অর্জন করে এবং ধর্মনিরপেক্ষতার দিকে অগ্রসর হলে এই আন্দোলন ভেঙে যায়। ১৯২৪ সালের মধ্যে তুরস্ক খলিফার ভূমিকা কেবল বাতিল করে দিয়েছিল।
পটভূমি
উসমানীয় সুলতান দ্বিতীয় আবদুল হামিদ (১৮৭৬–১৯০৯) উসমানীয় সাম্রাজ্যকে পশ্চিমা আক্রমণ ও ভাঙন থেকে রক্ষা করার জন্য এবং ঘরে বসে পশ্চিমা দেশীয় গণতান্ত্রিক বিরোধীদলকে পরাস্ত করার জন্য তার প্যান-ইসলামবাদী কর্মসূচি চালু করেছিলেন। তিনি উনিশ শতকের শেষদিকে জামালউদ্দিন আফগানি নামে একজন রাষ্ট্রদূত ভারতে প্রেরণ করেছিলেন। উসমানীয় রাজার কারণে ভারতীয় মুসলমানদের মধ্যে ধর্মীয় আবেগ এবং সহানুভূতি সৃষ্টি করেছিল। খলিফা হওয়ায় উসমানীয় সুলতান বিশ্বজুড়ে সমস্ত সুন্নি মুসলমানদের সর্বোচ্চ ধর্মীয় ও রাজনৈতিক নেতা ছিলেন।
বিপুল সংখ্যক মুসলিম ধর্মীয় নেতারা খেলাফতের পক্ষে মুসলিমদের সচেতনতা বাড়াতে এবং মুসলমানদের বিকাশের লক্ষ্যে কাজ শুরু করেন। মুসলিম ধর্মীয় নেতা মাওলানা মেহমুদ হাসান উসমানীয় সাম্রাজ্যের সমর্থন নিয়ে ব্রিটিশদের বিরুদ্ধে একটি জাতীয় স্বাধীনতা যুদ্ধের আয়োজন করার চেষ্টা করেছিলেন।
দ্বিতীয় আবদুল হামিদ তরুণ তুর্কি বিপ্লব দ্বারা দ্বিতীয় সাংবিধানিক যুগের সূচনা করে সাংবিধানিক রাজতন্ত্র পুনরুদ্ধার করতে বাধ্য হন। তিনি তার ভাই ষষ্ঠ মুহাম্মদ (১৮৪৪-১৯১৮) দ্বারা উত্তরাধিকারী হন, কিন্তু বিপ্লবের পরে, উসমানীয় সাম্রাজ্যের আসল শক্তিটি জাতীয়তাবাদীদের হাতে পড়ে। লন্ডনের সম্মেলনে (১৯২৯ সালের ফেব্রুয়ারি) এই আন্দোলনটি একটি বিষয় ছিল; তবে জাতীয়তাবাদী আরবরা এটিকে আরব দেশগুলির ইসলামী আধিপত্য অব্যাহত রাখার হুমকি হিসাবে দেখে।
বিভক্তি
প্রথম বিশ্বযুদ্ধের সময় উসমানীয় সাম্রাজ্য কেন্দ্রীয় শক্তিগুলির সাথে একাত্ম হয়ে এক বিশাল সামরিক পরাজয়ের মুখোমুখি হয়েছিল। ভার্সাই চুক্তি (১৯১৯) এর আঞ্চলিক সীমা হ্রাস করে এবং এর রাজনৈতিক প্রভাব হ্রাস করে তবে বিজয়ী ইউরোপীয় শক্তি খলিফা হিসেবে উসমানীয় সুলতানের মর্যাদা রক্ষার প্রতিশ্রুতি দিয়েছিল। তবে স্যাভ্রেস চুক্তির অধীনে (১৯২০) ফিলিস্তিন, সিরিয়া, লেবানন, ইরাক, মিশরের মতো অঞ্চলগুলি সাম্রাজ্য থেকে বিচ্ছিন্ন হয়ে পড়ে।
তুরস্কের মধ্যেই একটি প্রগতিশীল, ধর্মনিরপেক্ষ জাতীয়তাবাদী আন্দোলনের সূচনা হয়, যা তুর্কি জাতীয় আন্দোলন নামে পরিচিত। তুর্কি স্বাধীনতা যুদ্ধের সময় (১৯১৯-১৯২৩), মোস্তফা কামাল আতাত্কারের নেতৃত্বে তুর্কি বিপ্লবীরা লাউসান চুক্তি (১৯২৩) দিয়ে স্যাভ্রেসের সন্ধি বাতিল করেন। আটাত্কারের সংস্কার অনুসারে তুরস্ক প্রজাতন্ত্র ১৯২৪ সালে খেলাফতের অবস্থান বাতিল করে এবং তুরস্কের অভ্যন্তরে এর ক্ষমতা তুরস্কের গ্র্যান্ড ন্যাশনাল অ্যাসেমব্লিতে স্থানান্তর করে।
দক্ষিণ এশিয়ায় খেলাফত আন্দোলন
১৯২০ সালে খিলাফত নেতাদের এবং জাতীয়তাবাদী আন্দোলনের ভারতের বৃহত্তম রাজনৈতিক দল ইন্ডিয়ান ন্যাশনাল কংগ্রেসের মধ্যে একটি জোট তৈরি হয়েছিল। কংগ্রেস নেতা মোহনদাস গান্ধী এবং খেলাফত নেতারা খেলাফত ও স্বরাজের জন্য একসাথে কাজ করার এবং লড়াইয়ের প্রতিশ্রুতি দিয়েছিলেন। ব্রিটিশদের উপর চাপ বাড়াতে চাইলে খিলাফতবাদীরা অসহযোগ আন্দোলনের একটি বড় অংশে পরিণত হয়েছিল - গণ জোয়া ও শান্তিপূর্ণভাবে ব্রিটিশদের আইন অমান্য করার পক্ষে দেশব্যাপী প্রচারণা শুরু হয়। খেলাফতপন্থীদের সমর্থন গান্ধী এবং কংগ্রেসকে সংগ্রামের সময় হিন্দু-মুসলিম ঐক্য নিশ্চিত করতে সহায়তা করেছিল। ডাঃ আনসারী, মাওলানা আজাদ ও হাকিম আজমল খানের মতো খেলাফত নেতারাও ব্যক্তিগতভাবে গান্ধীর ঘনিষ্ঠ হয়েছিলেন। এই নেতারা মুসলমানদের জন্য স্বতন্ত্র শিক্ষা এবং সামাজিক পুনরুজ্জীবনের প্রচারের জন্য১৯২০ সালে জামেয়া মিলিয়া ইসলামিয়া প্রতিষ্ঠা করেন।
পতন
যদিও ব্রিটিশদের সাথে আলোচনা করা এবং তাদের তৎপরতা অব্যাহত রাখা, খিলাফত আন্দোলন দুর্বল হয়ে পড়ায় মুসলমানরা কংগ্রেসের হয়ে কাজ করার পক্ষে, খিলাফতের পক্ষে এবং মুসলিম লীগের মধ্যে বিভক্ত হয়ে পড়েছিল।
চূড়ান্ত আঘাত হলে মোস্তফা কামালের বাহিনী বিজয় হয়। মোস্তফা কামাল যিনি স্বাধীন তুরস্কে একটি প্রগতিশীল, ধর্মনিরপেক্ষ প্রজাতন্ত্র প্রতিষ্ঠার জন্য উসমানীয় শাসনের পতন করেছিলেন। তিনি খলিফার ভূমিকা বাতিল করে দিয়েছিলেন এবং ভারতীয়দের কাছে কোনও সহায়তা চাননি।
খেলাফত নেতৃত্ব বিভিন্ন রাজনৈতিক লাইনে খণ্ডিত হয়েছে। সৈয়দ আতা উল্লাহ শাহ বুখারী চৌধুরী চৌধুরী আফজাল হকের সমর্থন নিয়ে মজলিসে আহরার-ই-ইসলাম তৈরি করেছিলেন। ডঃ আনসারী, মাওলানা আজাদ এবং হাকিম আজমল খানের মতো নেতারা গান্ধী ও কংগ্রেসের শক্ত সমর্থক ছিলেন। আলী ভাইয়েরা মুসলিম লীগে যোগ দিয়েছিলেন। তারা লীগের জনপ্রিয় আবেদন এবং পরবর্তী পাকিস্তান আন্দোলনের বৃদ্ধিতে প্রধান ভূমিকা পালন করবে। তবুও খিলাফত সম্পর্কে কী করা উচিত তা নির্ধারণ করার জন্য তুরস্কের খেলাফত বিলোপের পরে ১৯১৩ সালে জেরুজালেমে খেলাফত সম্মেলন হয়েছিল। অজলা খুরদ এর মতো গ্রামগুলির লোকেরা এর মূল কারণ ছিল।
উত্তরাধিকার
খেলাফত আন্দোলন বিতর্ক এবং দৃঢ় মতামত উপস্থাপন করে। সমালোচকদের দ্বারা, এটি একটি প্যান-ইসলামপন্থী, মৌলবাদী প্ল্যাটফর্মের ভিত্তিতে রাজনৈতিক আন্দোলন হিসাবে বিবেচিত এবং ভারতীয় স্বাধীনতার কারণ সম্পর্কে মূলত উদাসীন। খেলাফতের সমালোচকরা কংগ্রেসের সাথে এর জোটকে সুবিধার বিবাহ হিসাবে দেখেন। খেলাফতের সমর্থকরা এটিকে সেই স্ফুলিঙ্গ হিসাবে দেখেন যা ভারতে অসহযোগ আন্দোলনের দিকে পরিচালিত করেছিল এবং হিন্দু-মুসলিম সম্পর্কের উন্নতির এক বড় মাইলফলক, পাকিস্তান ও মুসলিম বিচ্ছিন্নতাবাদের সমর্থকরা এটিকে পৃথক মুসলিম রাষ্ট্র প্রতিষ্ঠার দিকে এক বড় পদক্ষেপ হিসাবে দেখছেন। আলী ভাইয়েরা পাকিস্তানের প্রতিষ্ঠাতা-পিতা হিসাবে বিবেচিত, অন্যদিকে আজাদ, ডাঃ আনসারী এবং হাকিম আজমল খান ভারতে জাতীয় নায়ক হিসাবে ব্যাপকভাবে উদযাপিত হয়। শুধুমাত্র গোষ্ঠীর আলী ভাইদের সাথে পুরো সময় ছিল। জাটের প্রধান উপজাতিগুলির মধ্যে মেটলাস এবং অজলা অন্তর্ভুক্ত ছিল।
ম্যাপিলা বিদ্রোহ হিন্দুদের জন্য পূর্বের প্রকোপগুলির চেয়ে বড় বিপর্যয় ছিল, কারণ এটি একটি সংগঠিত আন্দোলন ছিল, যা খেলাফত আন্দোলন দ্বারা প্রশস্ত করা হয়েছিল, যা অসন্তুষ্ট ধর্মীয় জঙ্গিদের দ্বারা পৃথক প্রাদুর্ভাবের পরিবর্তে এটি একটি পরিকল্পিত অপরাধ হিসাবে চিহ্নিত করেছিল ।
“… ১৯২১ সালে খেলাফত আন্দোলন ধর্মীয় আন্দোলন ও সামাজিক দ্বন্দ্বের পূর্ব-বিদ্যমান ঐতিহ্যে আদর্শ ও সংগঠনের গুরুত্বপূর্ণ উপাদানকে যুক্ত করেছিল। এটি এই সংযোজন ছিল, অন্য যে কোনও কিছুর চেয়েও বড় কারণ, যা ম্যাপিল্লা বিদ্রোহকে আগের সমস্ত প্রাদুর্ভাব থেকে আলাদা করেছিল। "
বহিঃসংযোগ
খেলাফত আন্দোলন
এ ভেল্লাদুরাই
এ ভেল্লাদুরাই একজন ভারতীয় রাজনীতিবিদ এবং বিধানসভার প্রাক্তন সদস্য ছিলেন। তিনি ১৯৬৭ এবং ১৯৭১ নির্বাচনে দ্রাবিড় মুন্নেত্র কড়গম প্রার্থী হিসেবে বাসুদেবান্নালুর আসন থেকে তামিলনাড়ু বিধানসভায় নির্বাচিত হয়েছিলেন।
ভাষা পরিবারসমূহের তালিকা
এটি একটি ভাষা পরিবারসমূহের তালিকা যাতে বিচ্ছিন্ন, অশ্রেণীভুক্ত এবং অন্যান্যা প্রতেক ভাষা অন্তরভূক্ত রয়েছে।
ভাষার সংখ্যা অনুসারে
গ্লট্টোলগ ৩.২ তালিকা অনুসারে নিচে সর্ববৃহৎ সংখ্যক ভাষাযুক্ত ১৫টি ভাষা পরিবারের তালিকা দেওয়া হল:
ভাষার সংখ্যা উপভাষার সংজ্ঞার উপর নির্ভর করে অনেকটা কম বেশি হতে পারে। উদাহরণস্বরূপ লাইল ক্যাম্পবেল ২৭টি ওটো-মাঙ্গেয় ভাষার হিসাব দিয়েছেন, যদিও কোন ভাষা কোন ভাষা পরিবারের অন্তর্গত সেই ব্যাপারে তার, এথনোলগের এবং গ্লট্টোলগের মত পার্থক্য আছে।
বিছিন্ন ভাষাসমূহ
বিছিন্ন ভাষা হল এমন ভাষা যা কোন পরিচিত পরিবারের অংশ নয় অথবা কোন ভাষা পরিবারের একমাত্র প্রতিনিধি।
অশ্রেণীভুক্ত ভাষাসমূহ
কোন ভাষাকে অশ্রেণীভুক্ত বলা হয় যখন হয় সেই ভাষাকে অন্য ভাষার সাথে তুলনা করার চেষ্টা সেই ভাবে করা হয়নি, অথবা নির্ভরযোগ্য শ্রেণীকরণ করার জন্য সেই ভাষাগুলি খুব দুর্বলভাবে নথিভুক্ত করা হয়েছে। এই ধরনের ভাষাগুলি বিলুপ্ত এবং সম্ভবত শ্রেণীকরণ করার জন্য এগুলির বিষয় তেমন কোন তথ্য পাওয়া যাবে না।
বিলুপ্ত ভাষা
এই বিভাগটিতে বিলুপ্ত ভাষা(পরিবার) এবং এমন ভাষা পরিবারের তালিকা দেওয়া হয়েছে যার অন্তর্গত কোনও পরিচিত জীবিত ভাষা নেই। যদিও এর মধ্যে কিছু সংখ্যক ভাষা পরিবার উৎপত্তিগতভাবে স্বাধীন এবং সুপরিচিত, প্রমাণীকরণের অভাবে অনেক ভাষা পরিবারকে কোন বড় গোষ্ঠীতে অন্তর্ভুক্ত করা কঠিন হয়ে ওঠে।
ইশারা ভাষা
ভাষাগত গবেষণায় বিলম্বের কারণে ইশারা ভাষাগুলির পারিবারিক সম্পর্ক ভালভাবে প্রতিষ্ঠিত হয়নি, এবং অধিকাংশই বিছিন্ন ভাষা (দেখুন উইটমান, ১৯৯১)।
উপরিউক্ত ভাষা পরিবার ছাড়াও বেশ কিছু বিছিন্ন ভাষা আছে, যেমন:
প্রস্তাবিত ভাষা পরিবার
নিচে প্রস্তাবিত ভাষা পরিবারের একটি তালিকা দেওয়া হল, যা প্রতিষ্ঠিত পরিবারগুলিকে বৃহত্তর ভাষা গোষ্ঠির সঙ্গে সংযুক্ত করেছে; এই প্রস্তাবগুলিরর প্রতি সমর্থনের তারতম্য দেখা যায়, যেমন ডিনে-ইয়েনিসেইয় ভাষাসমূহ একটি সাম্প্রতিক প্রস্তাবনা এবং এটি সাধারনত সুগৃহীত প্রস্তাব, আবার প্রত্ন-মানব ভাষা বা প্রত্ন-বিশ্ব ভাষার প্রস্তাবকে প্রায়শই প্রান্তীয় বিঞ্গান হিসাবে দেখা হয়।
সিডনি বার্ক
সিডনি ফ্রাঙ্ক বার্ক (Sydney Burke; জন্ম: ১১ মার্চ, ১৯৩৪) ট্রান্সভাল প্রদেশের প্রিটোরিয়ায় জন্মগ্রহণকারী সাবেক দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯৬২ থেকে ১৯৬৫ সময়কালে দলের পক্ষে দুই টেস্টে প্রতিনিধিত্ব করেন তিনি। ঘরোয়া ক্রিকেটে নর্থ ইস্টার্ন ট্রান্সভাল ও অরেঞ্জ ফ্রি স্টেটে খেলেছেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন সিডনি বার্ক।
প্রারম্ভিক জীবন
প্রিটোরিয়ায় জন্মগ্রহণকারী বার্ক মাঝারি কিংবা নিচের সারিতে ডানহাতি ব্যাটসম্যান হিসেবে খেলতেন। এছাড়াও ডানহাতে ফাস্ট-মিডিয়াম বোলার ছিলেন। ১৯৫৪ থেকে ১৯৬৮ সময়কালে ঘরোয়া প্রথম-শ্রেণীর ক্রিকেটে নর্থ ইস্টার্ন ট্রান্সভাল ও অরেঞ্জ ফ্রি স্টেটের সদস্য ছিলেন। উভয় দলই জাতীয় পর্যায়ের কারি কাপ প্রতিযোগিতায় দূর্বল অবস্থানে ছিল। বার্কের ব্যাটিং কিংবা বোলিং তেমন প্রভাববিস্তার করেনি। কিন্তু, ১৯৬১-৬২ মৌসুমে বেশ কয়েকজন বোলারের আঘাতের কারণে ও দল নির্বাচকমণ্ডলীর সদিচ্ছায় নতুন খেলোয়াড়দেরকে জাতীয় দলে অন্তর্ভুক্ত করা হয়।
টেস্ট ক্রিকেট
নিউজিল্যান্ডের বিপক্ষে পাঁচ টেস্ট সিরিজের তৃতীয় টেস্টে তার অভিষেক ঘটে। অভিষেক টেস্টে ব্যক্তিগত সাফল্য অর্জিত হলেও দক্ষিণ আফ্রিকা পরাজয়বরণ করে। প্রথম ইনিংসে ৬/১২৮ পান ও দ্বিতীয় ইনিংসে ৫/৬৮ লাভ করেন। ঐ টেস্টে তিনি ১১/১৯৬ পেয়েছিলেন। তার এ সাফল্যটি ১৯২২-২৩ মৌসুমে ইংল্যান্ডের বিপক্ষে আল্ফ হলের ১১/১১২-এর পর দক্ষিণ আফ্রিকানদের মধ্যে দ্বিতীয় সেরা ছিল। মার্চ, ২০১৭ সাল পর্যন্ত সিডনি বার্ক ও আল্ফ হল অভিষেকে ১০ বা ততোধিক উইকেট লাভের কৃতিত্ব দেখান। এছাড়াও সতীর্থ ফাস্ট বোলার গডফ্রে লরেন্সের আঘাতের কারণে বার্ককে ৮১ ওভার বোলিং করতে হয়েছিল। উইজডেন এ প্রসঙ্গে মন্তব্য করে যে, প্রথম ইনিংসে নিউজিল্যান্ড ৩৮৫ রান তুলে খেলার নিয়ন্ত্রণ নিলেও দ্বিতীয় ইনিংসে সম্মুখসারির ব্যাটসম্যানেরা বার্কের ইন-সুইঙ্গারে ব্যতিব্যস্ত ছিলেন। দৃশ্যতঃ তিনি বোলিং করে স্থির মূর্তিমান ছিলেন। তার এই অবিস্মরণীয় বোলিং করা স্বত্ত্বেও তাকে পরের টেস্টে বাদ দেয়া হয় ও তিন বছর ধরে টেস্ট ক্রিকেট থেকে দূরে থাকা পিটার হেইনকে অন্তর্ভুক্ত করা হয়। কিন্তু সাফল্য না পাওয়ায় নির্বাচকমণ্ডলী নিল এডকক ও পিটার পোলককে সিরিজের চূড়ান্ত টেস্টে অন্তর্ভুক্ত করান।
অবসর
টেস্টে প্রথম অংশগ্রহণের ঠিক তিন বছর পর বার্ককে একই দলের বিপক্ষে সিরিজের তৃতীয় টেস্টে নেয়া হয়। এবার তিনি কোন উইকেট না পেলেও ড্র হওয়া ঐ টেস্টে ব্যাট হাতে দৃঢ়তা দেখান। এরপর তাকে দল থেকে বাদ দেয়া হয় ও যার আর কোন পুণরাবৃত্তি ঘটেনি।
১৯৬৭ সালে দক্ষিণ আফ্রিকান ইউনিভার্সিটিজ দলকে নিয়ে সফলভাবে ইংল্যান্ড সফর করেন। উইজডেনের প্রতিবেদনে তাকে ব্যবস্থাপকের দায়িত্ব পালনসহ কোচের দায়িত্ব নেয়ার কথা উল্লেখ করে।
ইংরেজি উদ্যান, ইয়েরেভান
ইংরেজি উদ্যান (Անգլիական այգի, Angliakan aygi) আর্মেনিয়ারি একটি প্রসিদ্ধ উদ্যান। সর্বসাধারণের জন্য অধিগম্য এ উদ্যানটি আর্মেনিয়া ইয়েরেভান ইতালি রাস্তা তে অবস্থিত। এটি কেন্ট্রন জেলার শহরের মাঝামাঝি ২.৫ হেক্টর এলাকা জুড়ে বিস্তৃত। ঠিক প্রজাতন্ত্র চত্বর, ইয়েরেভান-এর দক্ষিণে।
ইতিহাস
১৮৬০-এর দশকের শেষের দিকে নির্মিত ইংরেজি উদ্যান ইয়েরেভান শহরের প্রাচীনতম উদ্যানগুলির মধ্যে একটি। প্রথম বিশ্বযুদ্ধের সময় পর্যন্ত এটির প্রায়ই পুনর্নবীকরণ হ্ত এবং ১৯১০ সালে প্রধান সংস্কারের পুনর্নির্মিত হয়। ১৯২০ সালে, ইংরেজি উদ্যান আর্মেনিয়ার আধুনিক ইতিহাসে প্রথমবারের মত ফুটবল ম্যাচ আয়োজন করে এবং ইয়েরেভান আর আলেকজান্দ্রপল দলের মধ্যে খেলা হয়। সোভিয়েত ইউনিয়নের সময় ২৬ টি বাকু প্রতিনিধিদের নামে নামকরণ করা হয়। তবে, আর্মেনিয়া স্বাধীনতার পর, উদ্যানের আগের নামটি পুনরুদ্ধার করা হয়েছিল।
উদ্যানের সীমানাতে অবস্থিত সুধুকহান একাডেমিক থিয়েটার, আর্মেনিয়ার ফ্রেঞ্চ দূতাবাস, আর্মেনিয়ার ইটালিয়ান দূতাবাস এবং বেস্ট ওয়েস্টিয়ান কংগ্রেস হোটেল অফ ইয়েরেভান। ১৯৭৬ সালে, গ্যাব্রিয়েল সুধুকহানের কল্পিত চরিত্র পেপোর একটি স্মৃতিস্তম্ভ উদ্যানের মধ্যে নির্মিত হয়েছিল। উদ্যানের কেন্দ্রীয় ঝরণাসমূহ, বিবাহের ছবি তোলার জন্য একটি জনপ্রিয় স্থান।
ফিগিং
থাম্ব| [[আদা মূলের প্যারেড আঙুল]] ফিগিং হল মানুষের মানুয়ের পায়ুপথে এক টুকরো চামড়াযুক্ত আদা মূলের একটি অংশ ঢোকানোর অভ্যাস যাতে তীব্র জ্বালাপোড়া হয়। ঐতিহাসিকভাবে এটি ছিল শাস্তির একটি পদ্ধতি, কিন্তু তারপর থেকে এটি বিডিএসএম -এর একটি অনুশীলন হিসেবে গৃহীত হয়েছে। ফিগিং শব্দটি এসেছে ১৯ শতকের ইংরেজি শব্দ "ফিয়াগিং" শব্দ থেকে।
ইতিহাস
শারীরিক শাস্তির এই পদ্ধতিটি প্রথম প্রাচীন গ্রিসে ক্রীতদাসীদের উপর শৃঙ্খলার একটি ফর্ম হিসাবে ব্যবহৃত হয়েছিল।  বন্দীর গতিবিধি সীমাবদ্ধ করার জন্য বিভিন্ন মাত্রায় সংযত করা হতো যখন সংবেদনটি অস্বস্তিকর থেকে চরমে পৌঁছাতো।
শফিকুল ইসলাম (ক্রিকেটার)
শফিকুল ইসলাম (জন্ম: ৫ জুলাই ১৯৯৭) একজন বাংলাদেশী ক্রিকেটার। তিনি ৮ অক্টোবর ২০১৮ সালে ২০১৮-১৯ জাতীয় ক্রিকেট লিগে রাজশাহী বিভাগ ক্রিকেট দলের হয়ে প্রথম শ্রেণির ক্রিকেটে আত্মপ্রকাশ করেছিলেন। ২৪ জুলাই ২০১৮ সালে আফগানিস্তান এ দলের বিপক্ষে বাংলাদেশ এ ক্রিকেট দলের হয়ে তিনি লিস্ট এ ক্রিকেট তালিকার শীর্ষে পদার্পণ করেছিলেন।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়। ২০২০ সালের ৩০ নভেম্বর বঙ্গবন্ধু টি২০ কাপ প্রতিযোগিতায় বেক্সিমকো ঢাকার হয়ে জেমকন খুলনার বিপরীতে টুয়েন্টি২০ ক্রিকেটে অভিষেক করে। নিজের অভিষেক খেলায় ৪ ওভার বল করে ৩৪ রানের বিনিময়ে ২টি উইকেট লাভ করেন। যদিও খেলায় তার দল পরাজয় লাভ করে।।
সাইয়্যাদা নাফিসাহ বিনত আল-হাসান
জন্ম ও পারিবারিক পরিচিতি
নাফিসাহ হিজরি ১৪৫ সনের ১১ রবিউল আউয়াল তারিখ মক্কায় জন্মগ্রহণ করেন। তার পিতার নাম আল-হাসান আল-আনওয়ার, যিনি মদীনার গভর্নর ছিলেন। তিনি ছিলেন ইসলাম ধর্মের প্রবর্তক ও শেষনবী মুহাম্মদের কন্যা ফাতেমার বংশধর।
ধর্মীয় ক্ষেত্রে অবদান
সাইয়্যাদা নাফিসাহ তার অর্থ-বিত্ত ধর্মীয় শিক্ষা ও সমাজের কল্যাণে ব্যয় করতেন; এমনকি তিনি ইমাম শাফিকেও শিক্ষার্জনের জন্য অর্থ সহায়তা করেছিলেন।
জীবনের সংযমী পথ ও অলৌকিক ঘটনা
বর্ণিত আছে যে, সাইয়্যেদা নাফিসা সংযমী জীবনযাপন করতেন। তার ভাগ্নী জয়নাব সাক্ষী ছিল যে, তার খালা তিন দিন অন্তর একবার খেতেন এবং তার কাছে একটি খালি ঝুড়ি রেখেছিল, প্রতিবার যখন তিনি ছোট কিছু খেতে চাইতেন, তখন তিনি তার হাত ঝুড়ির ভিতরে ঢুকান এবং আল্লাহর কাছ থেকে প্রেরিত কিছু পাওয়া যেত। একবার জয়নাব তার খালাকে জিজ্ঞাসা করেছিলেন: "আপনার নিজের যত্ন নেওয়া উচিত"। এর জবাবে তিনি জবাব দিয়েছিলেন "আমার পালনকর্তার কাছে পৌঁছানোর আগে আমি কীভাবে নিজের যত্ন নেব? আমার সামনে এমন অনেক বাধা রয়েছে যা সফলদের ব্যতীত আর কেউ পার করতে পারে না (আল-ফিজান, ْلْفَائِزُوْن)।"
১৫০ এরও অধিক অলৌকিক ঘটনা (কারামাত) সাইয়্যেদা নাফিসার সারা জীবনে এবং মৃত্যুর পরেও প্রকাশিত হয়েছে। কায়রোতে বসতি স্থাপনের পরে, তার প্রতিবেশী অমুসলিম পরিবারের পক্ষাঘাতগ্রস্ত কন্যাকে নিরাময় করার এক অলৌকিক ঘটনা ঘটল। একদিন মহিলাটি তার কন্যাকে সাইয়্যেদা নাফিসার কাছে রেখে বাজারে যায়। যখন সাইয়্যেদা নাফিসা নামাযের আগে ওযূ করলেন, তখন কয়েক ফোঁটা পানি মেয়েটিকে স্পর্শ করল এবং সে চলতে শুরু করল। সাইয়্যেদা নাফিসা যখন নামাজ আদায় করছিলেন, তখন কন্যাটি উঠে দাঁড়ালেন এবং আসন্ন মায়ের কাছে ছুটে গেলেন, তিনি তখন কাঁপছিলেন এবং একই মুহূর্তে আনন্দিত হয়েছিলেন। এই অলৌকিক ঘটনাটির পরে, পুরো পরিবার এবং অন্যান্য প্রতিবেশীরা ইসলাম গ্রহণ করেছিল।
মৃত্যু
হিজরি ২০৮ সনের ১৫ রমজান তিনি কোরআন পাঠরত অবস্থায় মৃত্যুবরণ করেন।
স্মারক
তার নামে মিশরে একটি সমাধি এলাকার নামকরণ করা হয়েছে 'এল সায়িদা নাফিসা কবরস্থান' নামে।
১০৬৩
১০৬৩ গ্রেগরীয় বর্ষপঞ্জির একটি সাধারণ বছর।
ইভা লঙ্গোরিয়া
ইভা জ্যাকুলিন লঙ্গোরিয়া বাস্তন (Eva Jacqueline Longoria Bastón; জন্ম: ১৫ মার্চ ১৯৭৫) হলেন একজন মার্কিন অভিনেত্রী, প্রযোজক, পরিচালক, সমাজকর্মী ও ব্যবসায়ী। জনপ্রিয় সিরিজ ডেস্পারেট্‌ হাউজ্‌ওয়াইফ্‌স-এ 'গ্যাব্রিয়েল সোলিস'-এর চরিত্রে অভিনয় করে তিনি খ্যাতি অর্জন করেছেন। এই ধারাবাহিকটি ২০০৪ থেকে ২০১২ সাল পর্যন্ত প্রচারিত হয় এবং তিনি তার ভূমিকার জন্য গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। এছাড়া তিনি দ্য সেন্টিনেল (২০০৬), ওভার হার ডেড বডি (২০০৮), ক্রিস্তিয়াদা (২০১২), ফ্রন্তেরা (২০১৪) এবং লোরাইডার্স (২০১৬) চলচ্চিত্রে অভিনয় করেন। ২০১৫ থেকে ২০১৬ সালে লঙ্গোরিয়া এনবিসির সিটকম টেলিনোভেলা ধারাবাহিকে আনা সোফিয়া কালদেরন চরিত্রে অভিনয় করেন এবং লাইফটাইম টেলিভিশনের ডেভিয়াস মেইডস ধারাবাহিকের নির্বাহী প্রযোজকের দায়িত্ব পালন করেন।
লার্জ ফন
লার্জ ফন (বৈজ্ঞানিক নাম: Faunis eumeus (Drury)) দক্ষিণ ও দক্ষিণ-পূর্ব এশিয়ায় প্রাপ্ত নিমফ্যালিডি (Nymphlidae) গোত্র এবং মরফিনে (Morphinae) উপ-গোত্রের অন্তর্ভুক্ত প্রজাপতি প্রজাতি। Assama উপ-প্রজাতিটি বর্তমানে একটি সম্পূর্ণ ভিন্ন প্রজাতি (Faunis assama (Westwood, 1858) হিসাবে গণ্য হয়।
আকার
লার্জ ফন এর প্রসারিত অবস্থায় ডানার আকার ৮৫-৯৫ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত লার্জ ফন এর উপপ্রজাতি হল-
বিস্তার
ভারতে সিকিম থেকে অরুণাচল প্রদেশসহ উত্তর পূর্ব ভারত, ভুটান, মায়ানমার এর বিভিন্ন অঞ্চলে এদের দেখা যায়।
বর্ণনা
ডানার উপরিতল : স্ত্রী-পুরুষ উভয় নমুনারই ডানার উপরিতলের রঙ মেরুন ও বাদামি মেশানো। সামনের ডানার উপরিভাগে কোস্টা থেকে টার্মেন পর্যন্ত তেরছা ভাবে বিস্তৃত খুব চওড়া, ঈষদ ফ্যাকাশে উজ্জ্বল কমলা হলুদ বন্ধনী বর্তমান। উক্ত বন্ধনীটি স্ত্রী নমুনায় পুরুষ অপেক্ষা অধিকতর চওড়া। সামনের ডানাটি আকারে গোলাকৃতি ও দাগ-ছোপ হীন। নিচের ডানার উপরিতল কালচে বাদামি ও বাদামিতে মেশানো এবং দাগ-ছোপ হীন।
ডানার নিম্নতল: ডানার নিম্নতলের রঙ মেরুন ও বাদামীতে মেশানো। সামনের ডানার উপরিভাগ চওড়াভাবে ঈষদ ফ্যাকাশে। উভয় ডানাতেই সাব-বেসাল, ডিসকাল ও পোস্ট-ডিসকাল অংশে কালচে ,আঁকাবাঁকা ও নিরবছিন্ন কয়েকটি রেখা আড়াআড়ি ভাবে বিন্যস্ত অবস্থায় দেখা যায় যেগুলি কোস্টাল প্রান্তরেখার সামান্য নিচ থেকে শুরু হয়ে ডরসামের খানিক উপর পর্যন্ত বিস্তৃত।  উক্ত ডিসকাল ও পোস্ট-ডিসকাল রেখা দুটির মধ্যবর্তী অংশে উভয় ডানাতেই একসারি সুস্পষ্ট, গোলাকৃতি সাদা বা হলদেটে সাদা ছোপ বিদ্যমান। সামনের ডানায় উক্ত ছোপের সারিতে ৫ থেকে ৬ টি ছোপ এবং পিছনের ডানায় ৬ থেকে ৭ টি ছোপ বর্তমান। সামনের ডানার সাদা ছোপের সারিটি পুরুষ নমুনায় সরলরৈখিক ও স্ত্রী নমুনায় ভিতরের দিকে সামান্য বাঁকানো। পিছনের ডানার ছোপ-সারিটি উভয় লিঙ্গেই ভিতরের দিকে বাঁকানো।
শুঙ্গ, মাথা, বক্ষদেশ (thorax) ও উদর বাদামি বর্নের। কমন ফন প্রজাতি লার্জ ফনেরই অনুরূপ, কেবল ডিসকাল ছোপগুলি লার্জ ফনের ক্ষেত্রে বৃহত্তর এবং সাব-বেসাল, ডিসকাল ও পোস্ট-ডিসকাল কালচে রেখাগুলি অধিকতর স্পষ্ট।
আচরণ
লার্জ ফন প্রজাতি সাধারণত ভোরবেলা ও গোধূলি বেলায় সক্রিয় হয় (Crepuscular) এবং এই সময়েই এদের অধিক দেখা মেলে । স্ত্রী ও পুরুষ উভয়েরই অতিপক্ক বা পচা ফল বিশেষ প্রিয়। এইজতিও ফল ও গাছের রস পান করতে এদের প্রায়শই দেখা যায়।  এরা  মাটি বা ভূমির কাছ দিয়ে উড়ে।  লার্জ ফন প্রজাপতিদের প্রায় সর্বদাই ডানা বন্ধ অবস্থায় বসে থাকতে লক্ষ্য করা যায়। সূর্যের আলো ও ফাঁকা জায়গা এরা এড়িয়ে চলে।  নিচু উচ্চতাযুক্ত ঘন বনভূমি ও ঝোপঝাড় এর  মধ্যে থাকতেই এরা পছন্দ করে।
পেনিঞ্জ ম্যান্ডিবুল
পেনিঞ্জ ম্যান্ডিবুল (১ম পেনিঞ্জ) হচ্ছে অস্ট্রালোপিথেকাস বয়েজি পুরুষের নিচের স্তরের চোয়াল। রিচার্ড লিকি দলের সহযোগী ক্যামোয়া কিমেউ তানজানিয়ার পেনিঞ্জে এটি আবিষ্কার করেন।
অনুমান করা হয়, এর বয়স ১৫ লক্ষ বছরের পুরাতন। এর বড় আকারের চর্বন দাঁত আর ছোট আকৃতির ছেদন দাঁত ছিল; যা বেশ পুরু।
কে ভেনু (তামিল নাড়ুর রাজনীতিবিদ)
কে ভেনু একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য । তিনি ১৯৮৯, ১৯৯৯ এবং ১৯৯৬ নির্বাচনে দ্রাবিড় মুন্নেত্র কড়গম প্রার্থী হিসাবে গুমমিডিপুন্ডি আসন থেকে তামিলনাড়ু বিধানসভায় নির্বাচিত হয়েছিলেন।
চলচ্চিত্রের আবহ-সঙ্গীত
চলচ্চিত্রের আবহ-সঙ্গীত, চলচ্চিত্রের নেপথ্য-সঙ্গীত বা চলচ্চিত্রের পটভূমি-সঙ্গীত বলতে কোনও চলচ্চিত্রের জন্য বিশেষভাবে রচিত ও ঐ চলচ্চিত্রের বিভিন্ন দৃশ্যকে সঙ্গপ্রদানকারী নেপথ্য সঙ্গীতকে বোঝায়। চলচ্চিত্রের আবহ-সঙ্গীত চলচ্চিত্রের ধারণকৃত ধ্বনিসঙ্কলন (সাউন্ডট্র্যাক) একটি অংশ, যার মধ্যে গান, কথোপকথন এবং বিশেষ আবহধ্বনিগুলিও অন্তর্ভুক্ত থাকে। সাধারণত এক বা একাধিক সুরকার চলচ্চিত্রের পরিচালক বা প্রযোজকের নির্দেশনায় বা সহযোগিতায় আবহ-সঙ্গীত রচনা করেন এবং তারপর সেটি একটি সঙ্গীতশিল্পীর জোট - সাধারণত একটি ঐকবাদনদল (অর্কেস্ট্রা), সঙ্গীত বাদকদল (ব্যান্ড), একক বাদক, সমবেত গায়কদল বা কণ্ঠশিল্পীদল (যারা প্লেব্যাক কণ্ঠশিল্পী হিসেবেও পরিচিত) - পরিবেশন করেন এবং পরিবেশিত সঙ্গীত একজন ধ্বনিপ্রকৌশলী যন্ত্রের ধারণ (রেকর্ড) করেন। চলচ্চিত্রের আবহ-সঙ্গীতগুলি সঙ্গীতের বিভিন্ন ধরনের শৈলীতে রূপায়িত হতে পারে, যেগুলি সাধারণত চলচ্চিত্রগুলির প্রকৃতির উপর নির্ভর করে। বেশিরভাগ আবহ-সঙ্গীতের মূল ভিত্তি হিসেবে পশ্চিমা ধ্রুপদী সঙ্গীত ব্যবহৃত হয়, তবে অনেক আবহ-সঙ্গীত আবার জ্যাজ, রক, পপ, ব্লুজ, নিউ এজ সঙ্গীত ও ভাবাবহ সঙ্গীত (Ambient music) এবং বিভিন্ন ধরনের নৃগোষ্ঠীগত ও বিশ্ব সঙ্গীত শৈলীর দ্বারা প্রভাবিত হয়। ১৯৫০-এর দশক থেকে আবহ-সঙ্গীতের অংশ হিসাবে বৈদ্যুতিন উপাদানগুলিকে (Electronica) ব্যবহার বৃদ্ধি পাচ্ছে এবং সাম্প্রতিক সময়ে রচিত অনেকগুলি আবহ-সঙ্গীতে ঐকবাদনদল এবং বৈদ্যুতিক যন্ত্রের ব্যবহার রয়েছে।
চলচ্চিত্রের আবহ-সঙ্গীতকে শুরু ও শেষবিশিষ্ট অনেকগুলি স্বয়ংসম্পূর্ণ খণ্ডে বিভক্ত করা হয়, এবং একেকটি খণ্ডকে চলচ্চিত্রের কাহিনীর কোনও নির্দিষ্ট দৃশ্যের নেপথ্যে একটি নির্দিষ্ট সময় ধরে বাজানো হয়। এগুলিকে ইংরেজিতে কিউ বলে। এই খণ্ড বা কিউগুলি কাহিনীকে আরও ফুটিয়ে তোলে ও আবেগিক আবহ সৃষ্টি করে।
কুইনিন
কুইনিন প্রাকৃতিক ভাবে প্রাপ্ত সাদা স্ফটিকার অ্যালক্যালয়েড যা জ্বর কমানো (অ্যান্টিপাইরেটিক), ব্যাথানাশক (অ্যানালজেসিক) এবং ম্যালেরিয়া প্রতিরোধক বৈশিষ্ট্য বহন করে। কুইনিনের স্বাদ খুবই তিক্ত। এটা কুইনিডিন এর জ্যামিতিক সমানু। কুইনিনের গাঠনিক সংকেতে দুটি প্রধান সংযুক্ত রিং সিস্টেমের উপস্থিতি দেখা যায়ঃ অ্যারোমেটিক কুইনোলিন এবং দ্বিচাক্রিক কুইনুস্লাইডিন। প্রাকৃতিক ভাবে সিনকোনা গাছের বাকলে কুইনিন পাওয়া যায়। পেরু ও বলিভিয়া অঞ্চলের কুইচুয়া আদিবাসী গোষ্ঠী প্রথম সিনকোনা গাছের ঔষধি গুণ আবিষ্কার করে। পরবর্তীতে জেসুইটগণ ইউরোপে সিনকোনা গাছ নিয়ে যান। ল্যাবরেটরীতেও কুইনিন প্রস্তুত করা সম্ভব।
পদ্ম পাতার জল
পদ্ম পাতার জল ২০১৫ সালে মুক্তিপ্রাপ্ত বাংলাদেশী ঐতিহাসিক রোমান্টিক নাট্য চলচ্চিত্র। চলচ্চিত্রটির কাহিনি ও চিত্রনাট্য রচনা করেছেন লতিফুল ইসলাম শিবলী এবং পরিচালনা করেছেন তন্ময় তানসেন। ট্রাইপড স্টুডিওর ব্যনারে চলচ্চিত্রটি প্রযোজনা করেছেন রাজিব রায়হান, রাজু আহমেদ এবং শেখ আসিফুর রহমান।এই ছবিটির নির্বাহী প্রযোজকের দায়িত্ব ছিলেন "প্রেমের তাজমহল" খ্যাত নির্মাতা গাজী মাহবুব ব্রিটিশ ঔপনিবেশিক সময়ের গল্পকে কেন্দ্র করে গড়ে উঠেছে এই চলচ্চিত্রের কাহিনি। চলচ্চিত্রে অভিনয় করেছেন মামনুন হাসান ইমন, বিদ্যা সিনহা সাহা মীম, তারিক আনাম খান, চিত্রলেখা গুহ, নিমা রহমান, অমিত হাসান প্রমুখ এবং বিশেষ চরিত্রে অভিনয় করেছেন নিপুণ আক্তার। চলচ্চিত্রটি ২০১৫ সালের ১৮ জুলাই মুক্তি পায়।
কাহিনিসংক্ষেপ
ব্রিটিশ ঔপনিবেশিক সময়কার এক বাঈজি বাড়ির গল্প নিয়ে এই চলচ্চিত্রের কাহিনি গড়ে উঠেছে। একজন সরল কবি উচ্চশিক্ষার জন্য গ্রাম থেকে শহরে যায়। জাগতিক চাকচিক্য তাকে কখনোই আকর্ষণ না করলেও বন্ধুদের পাল্লায় পড়ে একদিন তাকে যেতে হয় শহরের শ্রেষ্ঠ বাঈজীর মহলে। সেথানে সুন্দরী বাঈজীর রূপ নৃত্যকলা সঙ্গীতে আকৃষ্ঠ হয়ে নিজের কবিতায় সেই মুগ্ধতা প্রকাশ করতে থাকে। পোশাদার বাঈজীর নিকট কবিতার কোন মূল্য নেই। একদিন একটি বাঊজীর কানের একটি ঝুমকা কবিকে পৌছে দেয় বাঈজী মহলের সীমানার ভেতরে যেখানে সকলের প্রবেশ নিষেধ। ধীরে ধীরে প্রকাশ হতে থাকে ঊনবিংশ শতাব্দীর চাকচিক্যময় বাঈজী মহলের ভেতরের ঘটনা। এদিকে কবি ধীরে ধীরে সীমানা ভেঙে বাঈজীর সাথে ঘনিষ্ঠ সম্পর্ক তৈরি করতে চেষ্টা করে।
কুইনিন
মেডিক্যাল ব্যবহার
Family: Rubiaceae Main species: Cinchona Officinalis Other species: C. calisaya, C. succirubra, C. ledgeriana. Chemical name: কুইনাইন সালফেট, কুইনাইন বাই-সালফেট। Common name (বানিজ্যিক নাম): Cinchona, Quina, Quinquina, Quinine Bark, Peruvian Bark, Jesuits Bark.
পদ্ম পাতার জল
সাউন্ডট্র্যাক
চলচ্চিত্রে সঙ্গীত আয়োজনে বিভিন্ন সুরকার এবং সঙ্গীতঙ্গ পাশাপাশি বাংলাদেশের দুইটি ব্যান্ড কাজ করে। এদের মধ্যে রয়েছেন আহমেদ ইমতিয়াজ বুলবুল, শায়ান চৌধুরী অর্ণব, এস আই টুটুল, অদিত ওজবার্ট এবং ব্যন্ড শিরোনামহীন ও চিরকুট। গান লিখেছেন যৌথভাবে লতিফুল ইসলাম শিবলী এবং শারমিন সুলতানা। চলচ্চিত্রের বিভিন্ন গানে কণ্ঠ দেন আসিফ আকবর, সাবরিনা পড়শী, নাজমুন মুনিরা ন্যান্সি, দিলশাদ নাহার কনা, এলিটা করিম, শায়ান চৌধুরী অর্ণব, ব্যান্ড শিরোনামহীন প্রমুখ। চলচ্চিত্রর পদ্ম পাতার জল নামে শিরোনাম সঙ্গীত পরিবেশন করে ব্যান্ড শিরনোমহীন।
কুইনিন
মেডিক্যাল ব্যবহার
সংঙ্গাঃ কুইনাইন একটি ঔষধ, যা সিনকোন গাছের বাকল থেকে তৈরী হয়। সিনকোনা থেকে আরো অনেক কেমিক্যাল সিনথেসিস করা যায়, সেগুলো হলোঃ সিনকোনাইন, সিনকোনাডিন, কুইনিডিন। ১৬০০ সালের পূর্বে পেরুভিয়ান ভারতীয়রা সিনকোনার বাকল জ্বরের চিকিৎসার জন্য ব্যবহার করত এবং খুব শীঘ্রই স্বীকৃতি পেয়েছে যে, কুইনাইন ম্যালেরিয়া রোগের চিকিৎসা এবং প্রতিষেধক হিসাবে ব্যবহার করা হয়। এই সময়ের মধ্যে কেউ জানতো না যে আসল সক্রিয় কেমিক্যাল হল  অ্যালকালয়েড কুইনাইন । ১৮২০ সালের শেষের দিকে ( ২০০ বছর পরে এই বাকল ইউরোপিয়ানরা ম্যালেরিয়ার চিকিৎসায় ব্যবহার করত ।) সিনকোনা গাছের বাকল থেকে কুইনাইন পাওয়া যায়। ম্যালেরিয়া চিকিৎসার পাশাপাশি কুইনাইন ব্যবহার করা হয় বিভিন্ন স্বাদ বর্ধক হিসেবে, এটা যোগান দেয় তেতো স্বাদযুক্ত বলবর্ধক পানীয় । যদিও জীন (Alcohol যুক্ত পানীয়) এবং বলবর্ধক পানীয় হিসাবে ব্যবহার হলেও এটি পূর্বে ম্যালেরিয়া রোগ প্রতিরোধক হিসেবে ব্যবহৃত হত ।